Inga Meidell

Inga Meidell (født 10. november 1872 i Christiania, død 12. august 1950 i Oslo) var en norsk dramatiker som skrev flere komedier for amatørteater.

Liv og virke 
Inga Meidell var i 1891 elev ved Det ett-årige eftermiddagskursus for kvinner, før hun fra 1895 var ansatt i Forsikrings-Aktieselskabet Norden. 

Hun skrev flere komedier for amatørteater. Hennes enakter, farsen Tante Billa, ble oppført for første gang i 1903. Etter sporadiske fremførelser  ble komedien utgitt av Aschehoug forlag i 1915. Hennes første publiserte drama var imidlertid den toakters farsen Til nytte og hygge, som ble utgitt i 1913. Den ble også oversatt til nynorsk.

I 1930 kom den toakters komedien Mannen i huset. Meidells komedier vant stor popularitet i samtiden, og ble ofte fremført.

Inga Meidell ble 17. august 1950 bisatt fra Nye krematorium på Vestre gravlund i Oslo.

Familie 
Inga Meidell var datter av redaktør og bibliotekar Ditmar Meidell (1826-1900) og Thora Nicoline Mathilde Houge. 
 Hun forble ugift.

Bibliografi 
 1913: Til nytte og hygge, farse i to akter, Aschehoug, Kristiania
 1915: Tante Billa, farse i én akt, Aschehoug, Kristiania
 1930: Mannen i huset, komedie i to akter, Aschehoug, Oslo

Referanser

Kilder 
 

Norske forfattere
Norske dramatikere
Personer fra Oslo